הרולד ג'פרי

סר הרולד ג'פרי (באנגלית: Harold Jeffreys; 22 באפריל 1891 – 18 במרץ 1989) היה מתמטיקאי, סטטיסטיקאי, אסטרונום וגיאופיזיקאי בריטי. ג'פרי פרסם בשנת 1939 את ספרו "Theory of Probability". ספר זה מילא תפקיד חשוב בחזרה להסתברות בייסיאנית כתפיסה מרכזית בסטטיסטיקה.

ביוגרפיה
ג'פרי נולד בצפון-מזרח אנגליה. הוא למד באוניברסיטה בניוקאסל ובאוניברסיטת דרהאם, ובתוכנית לימודים חיצונית באוניברסיטת לונדון. 

ג'פרי לימד באוניברסיטת קיימברידג' החל משנת 1914. הוא לימד מתמטיקה, אחר כך גיאופיזיקה ולבסוף אסטרונומיה. הוא נישא למתמטיקאית ברטה סווילס (1903-1999) וביחד איתה כתב בשנת 1940 את הספר "Methods of Mathematical Physics".

אחת מתרומותיו העיקריות הייתה בנושא של הערכת הסתברות פריורית בהקשר של הסתברות בייסיאנית. תרומה חשובה אחרת שלו הייתה הגילוי שהשכבות הפנימיות של כדור הארץ הן נוזליות.
בשנת 1924 פיתח שיטה כללית למציאת פתרונות של קירובים למשוואות ליניאריות דיפרנציאליות מסדר שני, כולל משוואת שרדינגר. הוא לא קיבל קרדיט על תרומתו לפיתוח משוואת שרדינגר, משום שהחוקרים שפיתחו אותה לא היו מודעים לעבודתו. 

ג'פרי קיבל מדליית זהב של החברה המלכותית לאסטרונומיה בשנת 1937.
ב-1953 זכה לקבל תואר סר.
בשנת 1962 קיבל מדליית זהב מהחברה המלכותית לסטטיסטיקה ובשנת 1948 קיבל את הפרס על שם Charles Lagrange מהאקדמיה הבלגית למדעים ואמנויות.
בשנים 1939 עד 1952 היה מנהל המרכז הסייסמולוגי הבינלאומי.

ראו גם
 ג'רזי ניימן
 אברהם ולד
 פייר-סימון לפלס
 תומאס בייס

קישורים חיצוניים

 
 
 Harold Jeffreys as a Statistician,John Aldrich, University of Southampton, Southampton, UK.

הערות שוליים 

סטטיסטיקאים אנגלים
מתמטיקאים בריטים
סטטיסטיקאים בייסיאניים
עמיתי החברה המלכותית לאסטרונומיה
זוכי מדליית זהב של החברה המלכותית לאסטרונומיה
זוכי מדליית וולאסטון
בוגרי אוניברסיטת לונדון
בוגרי אוניברסיטת דרהאם
בוגרי אוניברסיטת קיימברידג'
סגל אוניברסיטת קיימברידג'
זוכי המדליה המלכותית
בריטים שנולדו ב-1891
בריטים שנפטרו ב-1989